Николай Гумильов
Старият конквистадор

Превод от руски: Бойко Ламбовски, 1993

chitanka.info

В краища неведоми попадна

старият конквистадор, където

плуваха кондори и грамадни

планини стърчаха до небето.

Без троха скита се осем дена,

но когато конят не изтрая,

канара намери извисена

и остана там с трупа до края

под една смоковница в покой. И

пееше за старата Севиля.

Виждаше любовниците свои,

виждаше се с шапка и с мантиля…

Нито злост, ни ужас, ни отвъдна

участ го гнетяха. Най-накрая,

стиснал зар, съзря Смъртта, помръдна,

и предложи да си поиграят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.